Grágás/13
Messudaga eigum vér að halda lögtekna, þá er nú mun ég telja. 

Frá hinum 13. degi jóla eru nætur 7 til hins 8. dags frá hinum 13. Þá eru 8 nætur til Agnesarmessu. Þá eru 4 nætur til Pálsmessu og er þar eigi fasta fyrir. Þaðan eru 7 nætur til Brigidarmessu. Þar er eigi fasta fyrir. Þá er ein nótt til Maríumessu. Þá eru 20 nætur til Pétursmessu og eigi fasta fyrir. Þá eru 2 nætur til Matthíasarmessu og fasta fyrir dag og nótt. Þá eru 16 til Gregoríussmessu, 17 ef hlaupár er. 9 nætur til Benediktsmessu. 4 til Maríumessu. Þá er einni nótt miður en 30 til Jóhannesarmessu. 

Þá eru 2 nætur til gangdags hins eina. Hann skulum vér halda sem þvottadag. Þá er rétt að hafa tvímælt og eigi kjöt, en ef á páskaviku ber þá er rétt að eta kjöt ef vill. Þaðan eru 6 nætur til Filippusarmessu og Jakobs. Þar er eigi fasta fyrir. Þá eru 2 nætur til krossmessu og eigi fasta fyrir. 7 nætur hins fjórða tugar til Kólumbusarmessu og eigi fasta fyrir. 15 nætur til Pétursmessu og fasta fyrir 2 dægur. 9 nætur til seljamannamessu og eigi fasta fyrir. 17 nætur til Jakobsmessu og fasta fyrir dag og nótt. 4 nætur til Ólafsmessu og fasta fyrir dag og nótt. 12 nætur til Lárentíussmessu og fasta fyrir dag og nótt. 5 nætur til Maríumessu og fasta fyrir dag og nótt. 9 nætur til Bartolómeusarmessu og fasta fyrir dag og nótt. 15 nætur til Maríumessu og eigi fasta fyrir. 6 nætur til krossmessu og eigi fasta fyrir. 7 nætur til Matteusarmessu og fasta fyrir dag og nótt. 8 nætur til Mikjálsmessu og fasta fyrir dag og nótt. 

Einni nótt miður en 30 til Símonarmessu og Júdasar og fasta fyrir dag og nótt. 4 nætur til allraheilagramessu og fasta fyrir dag og nótt nema á annan dag viku beri. Þá skal fasta föstunótt hina næstu áður og skal bóndi gefa náttverð hjúanna sinna þeirra er til lögföstu eru skyld, innanhreppsmönnum þeim er eigi gegna þingfararkaupi og imbrunátta verð tveggja. Hver bóndi er skyldur að gefa 3 nátta verð hjúanna sinna og gefa eigi fiska náttverð og skulu hreppsmenn skipta matgjöfum þeim á haustið á samkvæmum. 

Frá allraheilagramessu eru nætur 10 til Marteinsmessu og eigi fasta fyrir. 11 nætur til Sesseljumessu og er þar dag fasta fyrir ef hún stendur á föstudegi. 1 nótt til Klemensarmessu og eigi fasta fyrir. 7 nætur til Andrésarmessu og fasta fyrir dag og nótt. 1 nótt til Ambrósíusarmessu. 3 nætur til Magnúsarmessu. 8 nætur til Tómasarmessu og fasta fyrir dag og nótt. Þaðan eru 2 nætur til Þorláksmessu og vatnsfasta fyrir dag og nótt. Hún verður einni nótt fyrir jól.